CELEX: 62019CA0034
Language: fi
Date: 2020-03-04 00:00:00
Title: Asia C-34/19: Unionin tuomioistuimen tuomio (ensimmäinen jaosto) 4.3.2020 (ennakkoratkaisupyyntö, jonka on esittänyt Tribunale amministrativo regionale per il Lazio – Italia) – Telecom Italia SpA v. Ministero dello Sviluppo Economico ja Ministero dell’Economia e delle Finanze (Ennakkoratkaisupyyntö – Jäsenvaltioiden lainsäädännön lähentäminen – Televiestintäpalvelut – Avoimen televiestintäverkon tarjoaminen – Direktiivi 97/13/EY – Yksittäisistä toimiluvista perittävät maksut – Siirtymäsäännökset, joilla otetaan käyttöön maksu, jolla mennään pidemmälle kuin mitä direktiivissä 97/13/EY sallitaan – Ylimmän oikeusasteen sellaisen tuomion oikeusvoima, jota pidetään unionin oikeuden vastaisena)

11.5.2020   
            
            
               FI
            
            
               Euroopan unionin virallinen lehti
            
            
               C 161/9
            
         
      Unionin tuomioistuimen tuomio (ensimmäinen jaosto) 4.3.2020 (ennakkoratkaisupyyntö, jonka on esittänyt Tribunale amministrativo regionale per il Lazio – Italia) – Telecom Italia SpA v. Ministero dello Sviluppo Economico ja Ministero dell’Economia e delle Finanze
      (Asia C-34/19) (1)
      
      (Ennakkoratkaisupyyntö - Jäsenvaltioiden lainsäädännön lähentäminen - Televiestintäpalvelut - Avoimen televiestintäverkon tarjoaminen - Direktiivi 97/13/EY - Yksittäisistä toimiluvista perittävät maksut - Siirtymäsäännökset, joilla otetaan käyttöön maksu, jolla mennään pidemmälle kuin mitä direktiivissä 97/13/EY sallitaan - Ylimmän oikeusasteen sellaisen tuomion oikeusvoima, jota pidetään unionin oikeuden vastaisena)
      (2020/C 161/13)
      Oikeudenkäyntikieli: italia
      
         Ennakkoratkaisua pyytänyt tuomioistuin
      
      Tribunale amministrativo regionale per il Lazio
      
         Pääasian asianosaiset
      
      
         Kantaja: Telecom Italia SpA
      
         Vastaajat: Ministero dello Sviluppo Economico ja Ministero dell’Economia e delle Finanze
      
         Tuomiolauselma
      
      
                  1)
               
               
                  Telepalvelualan yleisten valtuutusten ja yksittäisten toimilupien yhteisistä puitteista 10.4.1997 annetun Euroopan parlamentin ja neuvoston direktiivin 97/13/EY 22 artiklan 3 kohtaa on tulkittava siten, että se on esteenä kansalliselle lainsäädännölle, jolla jatketaan vuonna 1998 televiestintäyritykselle, jolla oli valtuutus kyseisen direktiivin voimaan tullessa, asetettua velvollisuutta maksaa maksu, joka lasketaan liikevaihdon perusteella eikä ainoastaan yleisiä valtuutuksia ja yksittäisiä toimilupia koskevan järjestelmän myöntämisestä, käsittelystä, valvonnasta ja täytäntöönpanosta aiheutuvien hallinnollisten kulujen perusteella.
               
            
                  2)
               
               
                  Unionin oikeutta on tulkittava siten, että siinä ei edellytetä, että kansallinen tuomioistuin jättää soveltamatta sellaisia kansallisia menettelysääntöjä, joiden perusteella tuomioistuinratkaisu on oikeusvoimainen, vaikka tämä antaisi mahdollisuuden korjata jonkin unionin oikeuden säännöksen rikkomisen, mikä ei estä asianomaisten mahdollisuutta vedota valtion vahingonkorvausvastuuseen ja saada tätä kautta unionin oikeudessa vahvistetuille oikeuksilleen oikeussuojaa.
               
            
         (1)  EUVL C 182, 27.5.2019.